‪NETFLIX प्रस्तुत करता है
‪तमिल फ़िल्म इंडस्ट्री महामारी के दौरान ‪अपने लोगों की मदद के लिए साथ आई।
‪नौ कहानियाँ - भावनाएँ
‪नवरस
‪रौद्र
‪जो दिल गुस्से के ज़हर को पी जाए,
‪वही दहकती आग बनकर सब कुछ जला देता है।
‪रौद्र
‪सुबह-सुबह कॉफ़ी पीकर ‪मज़े से पॉटी नहीं करते?
‪कैसे?
‪कल जो खाया, उसकी वजह से न?
‪खाना कैसे खाया?
‪मुझसे उधार लिए पैसों से।
‪तो पिछवाड़ा धोते समय क्या याद करना चाहिए?
‪आपका चेहरा।
‪ए। मेरा मज़ाक उड़ा रहे हो?
‪तुमने मुझसे क्या कहा था? वादा किया था न ‪कि चार महीनों में पैसे लौटा दोगे?
‪इस दुकान से तुम्हारा घर चलता है। ‪मेरा तुम्हारे ब्याज से।
‪मेरे पैसे लौटाओ।
‪चार महीनों से कोई बिक्री नहीं हुई।
‪मासी! बहाने बहुत सुन लिए, अब पैसे लौटाओ।
‪यह किश्त है क्या? बाकी के लाओ।
‪लाओ!
‪हमारा भी खयाल क्यों नहीं रखते?
‪मैंने दान माँगा है क्या?
‪हमें चावल चाहिए, एक किलो।
‪-ए, इधर लाओ! ‪-चलो!
‪किसके पैसे का दान दे रहे हो?
‪एक किलो चावल बाँध!
‪शुक्रिया, जान, ‪तुम्हारे चलते और थोड़ा ब्याज मिल गया।
‪-अपना आशीर्वाद दो। ‪-भगवान तुम्हें भर-भरकर दे।
‪शुक्रिया।
‪ए, एक हफ़्ते के अंदर सारा उधार लौटा देना।
‪पैसे मत लेना, मेरे खाते में डालना।
‪देखो कैसे शान से हाथी जा रहा है ‪शान से झूमते हुए
‪देखो कैसे हमारा राजा ‪खुशी से हाथी पर हैं सवार
‪देखो कैसे घोड़ा ‪शान से चल रहा है
‪देखो कैसे हमारे राजा बेफ़िक्र होकर ‪घोड़े पर बैठे हैं शान से
‪देखो कैसे शान से हाथी जा रहा है ‪शान से झूमते हुए…
‪डीजीपी दफ़्तर
‪साइरन बंद करो।
‪हाँ, सर।
‪मुझे भी मंत्री जी के ‪दफ़्तर से फ़ोन आया था।
‪पक्का नहीं कह सकते ‪कि कोई राजनैतिक संबंध है।
‪स्थानीय मसला लगता है।
‪मैं अपनी तहकीकात खत्म करके…
‪हाँ, सर।
‪रात तक रिपोर्ट जमा कर दूँगी।
‪हम अपनी पूरी कोशिश कर रहे हैं। ‪देखना है कि सीटी स्कैन ज़रूरी है या नहीं।
‪आपको स्कैन के बारे में बताऊँगा।
‪पीड़ित से पूछताछ करनी है।
‪डॉक्टर, 42 नंबर वाले मरीज़ की ‪हालत बिगड़ रही है।
‪-अभी बात नहीं कर सकता। ‪-उससे बात करनी है!
‪पीड़ित कोमा में है, मैडम।
‪तुम यहीं रुको। ‪उसके होश में आने पर मुझे फ़ोन करना।
‪या तो यह बताएगा, ‪या मुजरिम का मुँह खुलवाना पड़ेगा।
‪सुन, अरुल।
‪उस आदमी पर हमला क्यों किया?
‪इतनी कम उम्र में ऐसा क्यों किया?
‪उस पर हमला करने के लिए किसी ने पैसे दिए?
‪तुमने ऐसा क्यों किया?
‪कमीना!
‪तूने जिस पर हमला किया, ‪वह अस्पताल में मौत से लड़ रहा है। बता!
‪उसे मरने दो।
‪फिर बताऊँगा।
‪-उसने मुँह खोला? ‪-अभी तक नहीं।
‪-सेंदिल नाथन उससे पूछताछ कर रहा है। ‪-वह क्या पूछताछ करेगा?
‪-मुझे खुद संभालना होगा। ‪-मैडम।
‪उस पर छोड़ दीजिए। अंदर मत जाइए।
‪मेरी बात सुनिए… इधर आइए।
‪कैदियों को पीटने के लिए ‪आपको हटाया गया है। मेरी बात सुनिए।
‪मुझे आज रात तक रिपोर्ट जमा करनी है।
‪मेरा सिर फटा जा रहा है।
‪उनसे कहो कि कुछ करें और मुँह खुलवाएँ।
‪अरुल…
‪तुम्हारी भलाई के लिए कह रहा हूँ।
‪मुँह खोलो और इनके सवालों का जवाब दो।
‪-वरना बदन नीला पड़ जाएगा, बेटा। ‪-हाँ।
‪मैं पिछवाड़े पर मारूँगा, ‪पर यह बहुत कुछ करेंगे…
‪यहाँ आओ।
‪-जाओ, खाओ। ‪-सच कहा तो भड़क गए?
‪तुम्हें पता नहीं, ‪उस लड़के के सामने क्या कहना है?
‪बिरयानी कितने की है?
‪मुर्गी, 60 रुपये। मटन, 80 रुपये। ‪बिना माँस, 40 रुपये।
‪-ले जाने के लिए? ‪-ले जाने के पाँच रुपये और।
‪बाँध दूँ क्या?
‪-पर मेरे पास पैसे नहीं हैं। ‪-क्या? इकबाल, इसे भगाना!
‪काम के वक्त समय खोटी कर रहा है!
‪माँ, बहुत भूख लगी है। क्या बनाया है?
‪-रसम चावल। ‪-उसके साथ खाने के लिए?
‪बकरे के खून का सालन, कलेजा, तली हुई मछली,
‪मुर्गी का रसा, भुना गोश्त…
‪सूखी मछली।
‪हर समय वही खाना।
‪इससे अच्छा नशे का धंधा करूँ, ‪ढंग का खाना तो मिलेगा।
‪मैं ज़मानत नहीं करवाऊँगी। ‪जेल में ही सड़ना।
‪-तो आपका क्रियाकर्म कौन करेगा? ‪-मैं।
‪दिन भर गंदे बर्तन धोकर ‪और पोछा मारकर थक चुकी हूँ।
‪-और मुझे मारना चाहता है? ‪-तो बिरयानी के लिए पैसे दे दीजिए।
‪उनकी गंदगी साफ़ करने के ‪बदले में सोने के सिक्के मिलते हैं?
‪जो दिया है, खा ले।
‪कितनी बार कहा है, ‪खाते समय गंदगी की बात न कीजिए?
‪-अंदर जाइए! ‪-चुप रहो, ध्यान नहीं लग रहा।
‪-बेवकूफ़! ‪-अंग्रेज़ी झाड़ रही है?
‪-उफ़! माँ, मुझे मार रहा है! ‪-अरुल, उसे छोड़!
‪मैं चुपचाप सुन रहा हूँ।
‪-ए, अरुल… ‪-छोड़, बदमाश!
‪-मुझे बदमाश कह रही है? ‪-कमीने!
‪-छोड़ उसे! ‪-मुझे बदमाश कहा।
‪बहन पर हाथ उठाता है! जैसा बाप, वैसा बेटा!
‪बाप की तरह औरतों पर हाथ उठाता है! ‪उसी को देखकर सीखा है!
‪कितनी बार कहा है कि इस घर में ‪उस आदमी का नाम मत लेना?
‪नहीं चाहिए आपका खाना।
‪खाना फेंककर कहाँ जा रहा है?
‪कमीना कहीं का! चप्पल से मारूँगी…
‪ए, घर वापस मत आना! नर्क में सड़ना!
‪अरुल, बॉल दे।
‪ए, मुझे बॉल दे।
‪अब अरुल को कोई नहीं रोक सकता। ‪गोलकीपर की आँखें निकल जाएँगी।
‪अरुल गोल करने वाला है।
‪गोल!
‪रोआल्ड, मुझे अपनी टीम में ले लो। ‪जीतकर दिखाऊँगा।
‪साले, पहले जाकर जूते खरीद। ‪तभी मैच में खेल पाएगा।
‪जब देखो खेल में घुसने के लिए ‪पीछे पड़ा रहता है।
‪तूने ऐसा क्यों किया?
‪-तंग कर रखा है! ‪-चलो।
‪क्या मतलब तुम्हारी सिरदर्दी नहीं? ‪पत्नी पति का कर्ज़ा चुकाएगी!
‪वह भाग जाए या मर जाए, मुझे उससे क्या?
‪मुझे दो दिनों में पैसा चाहिए, ‪वरना सारा सामान बाहर फेंक दूँगा!
‪तीन महीने से बकाया हैं!
‪आपके पति ने सबसे पैसा उधार लिया ‪और हमें छोड़ दिया।
‪चप्पल से मुझे मारना है?
‪अपनी चप्पल से उस आदमी को ‪बहुत पहले ही मारना चाहिए था!
‪हे भगवान, बिजली चली गई।
‪-मुझे परीक्षा के लिए पढ़ाई करनी है। ‪-चुप रह।
‪तुझे बस अपनी पढ़ाई की पड़ी है।
‪चाची, आपके घर में बिजली है?
‪हाँ। यहाँ आकर बैटरी चार्ज करनी है?
‪शायद हमारे ही घर में बिजली नहीं है।
‪रोज़ी! आइसक्रीम जैसी बागी आँखों से,
‪और जैसे इन प्यार भरी आँखों से देखती हो।
‪और तुम्हारी यह प्यारी सी नाक ‪और गोल सा चेहरा
‪और तुम्हारे गले की यह लंबी माला…
‪एस्थर, तुम्हें पता है न, ‪मैं तुम्हारा किराया दे दूँगी?
‪बिजली चालू कर दो, ‪मेरे बच्चों की परीक्षा है।
‪जानती हो कि मैं कितनी तकलीफ़ में हूँ। ‪मेरा पति भाग गया…
‪"मेरा पति किसी औरत के साथ भाग गया।
‪उसका सारा कर्ज़ा मुझ पर आ गया है।
‪मुझे बच्चों की पढ़ाई के लिए पैसे चाहिए।
‪मेरी कमाई से ‪एक वक्त का खाना भी नहीं जुटता।
‪बदले में देने के लिए कुछ नहीं है।" ‪यही कहना चाहती हो न?
‪जाओ।
‪किराया दो और बिजली चालू कर दूँगी।
‪ए, चित्रामा,
‪आज तुमने सूखी मछली बनाई, ‪एक प्लेट भेज देना।
‪तब खा लेते तो ‪कम से कम सूखी मछली तो मिल जाती।
‪ए, भुक्खड़। यह वक्त भी बीत जाएगा।
‪मुझे जल्दी नौकरी मिल जाएगी।
‪माँ, आज के बाद ‪शौचालय साफ़ करने की ज़रूरत नहीं।
‪तुम खाते समय ‪"शौचालय" कह सकते हो, माँ क्यों नहीं?
‪माँ, जब मैं कमाने लगूँगा, ‪आप और मैं जमकर खाएँगे।
‪तेरे लिए सूखी मछली।
‪-चुप। ‪-भाग यहाँ से।
‪मैंने रात को कंघी करने से मना किया है न?
‪माँ, आपने एस्थर को सूखी मछली दी। ‪उसने बदले में क्या दिया?
‪वह हमें क्या दे सकती है? बस शराब।
‪मैं ब्रैंडी नहीं पीता।
‪सिर्फ़ बीयर।
‪माँ, अरुल कह रहा है कि उसे बीयर पसंद है।
‪बीयर से वह गुस्सा नहीं होंगी, बोल दे।
‪-बीयर से आप गुस्सा नहीं होंगी। ‪-बस पेशाब आएगी।
‪बस पेशाब आएगी… ए, छी!
‪-इससे कहो कि वह भी पी ले। ‪-माँ!
‪माँ, मैं तो मज़ाक कर रहा था।
‪पता है, माँ मुझे ज़्यादा प्यार करती हैं?
‪मुझे क्यों नहीं?
‪तू तो वैसे भी शादी करके चली जाएगी।
‪-तुम्हें लगता है मेरी शादी होगी? ‪-क्यों?
‪शादी के लिए बहुत सारा पैसा चाहिए।
‪पढ़ाई करके अच्छी नौकरी मिली,
‪तभी मेरे लिए रिश्ते आएँगे।
‪सबसे अच्छे लड़के को अपना पति चुनूँगी।
‪शैतान। तूने तो सब सोच रखा है।
‪मुझे डर है कि मैं यहीं फँसी रह जाऊँगी।
‪माँ की तरह घरों में काम करूँगी
‪और किसी ऐसे आदमी से शादी होगी ‪जो फूटी आँख नहीं भाएगा।
‪-तो फिर तुम्हें भाग जाना चाहिए। ‪-उससे क्या फ़ायदा होगा?
‪अगर तुम भाग गई, ‪अमीर पति-पत्नी तुम्हें गोद ले लेंगे,
‪तुम्हें अच्छे से पढ़ाएँगे ‪और अच्छा लड़का ढूँढेंगे।
‪सुनो, यहाँ तुम अपने तरीके से ‪ज़िंदगी नहीं जी सकती।
‪-मेरी बात मानो। ‪-अंबु। आकर सो जाओ।
‪आ रही हूँ, माँ।
‪माँ, आप रोआल्ड के भाई को जानती हैं न?
‪फ़ुटबॉल मैच खेलकर काफ़ी पैसे कमाता है।
‪रेलवे में नौकरी भी है।
‪स्पोर्ट्स कोटा।
‪उसने नई मोटरसाइकिल खरीदी।
‪फ़ुटबॉल खेलकर उसकी तरह कमाना चाहता हूँ।
‪माँ?
‪सो गईं क्या?
‪टॉर्च ठीक से पकड़ो। ‪इनवर्टर ठीक नहीं हुआ क्या?
‪-उसने कहा था कि आकर ठीक कर देगा। ‪-आज तो नहीं आने आएगा।
‪अपनी पत्नी से पूछो। ‪वह बिजली विभाग में काम करती है।
‪चुप रह, यार। मुझसे लड़ाई करके ‪अपनी माँ के यहाँ चली गई।
‪थोड़ी शांति नसीब हुई। उसे भंग क्यों करूँ?
‪बातें छोड़, उससे पूछताछ क्यों नहीं करते?
‪अंदर बहुत अंधेरा है, मैडम।
‪अंदर जाने पर ‪उसने मुझे गलत जगह काट लिया तो?
‪बिजली आ गई, अब बहाने छोड़ो। ‪जाकर उससे पूछताछ करो।
‪बिना घबराए पूछना। ‪मैंने जो कहा, उसे दोहराइए।
‪सर, मेरा कर्ज़ा हर रोज़ बढ़ता जा रहा है।
‪मुझे पूरा चुकाना होगा।
‪आप पूरे शहर को पैसे उधार देते हैं।
‪-अगर मुझे बीस हज़ार दें… ‪-उससे ब्याज माफ़ी के लिए कहिएगा।
‪ठीक है… अगर आप मुझे ‪बिना ब्याज का उधार दे दें,
‪आप हर महीने मेरी तनख्वाह से काट लीजिए, सर।
‪ऐसे नहीं, उदास चेहरा बनाकर, माँ।
‪-तभी वह देगा। ‪-अच्छा, ठीक है।
‪पैसे लिए बिना घर मत आइएगा।
‪जूतों के लिए ढंग की दुकान ढूँढूँगा।
‪तुम जाओ।
‪स्कूल के बाद सीधे घर जाना।
‪अंबु घर पर अकेली होगी।
‪नमस्ते, सर।
‪सर,
‪मेरी माँ आपसे मदद माँगेंगी, ‪ज़रा मदद कर दीजिएगा।
‪-क्या हुआ? ‪-छिपकली!
‪कुछ भी करके बिजली चालू करो न।
‪मैं अभी आया।
‪बस करो! मेरा हक छीनने वाले ‪तुम कौन होते हो?
‪किस्मत ने मुझे अंधा कर दिया ‪और तुम मेरी ज़ुबान छीनना चाहते हो?
‪लोग मुझे चरित्रहीन औरत समझते हैं…
‪यह एस्थर के घर से लाए, है न?
‪अब हमारे घर में भगवान हैं।
‪तुम भी अपनी आँखें बंद करो।
‪-क्या माँगूँ? ‪-जो मन चाहे माँगो।
‪हम हर रोज़ आपसे कुछ न कुछ माँगते हैं ‪और परेशान करते हैं।
‪तुम अकेली हो क्या? ‪पूरा शहर भगवान को तंग करता है।
‪हमें याद रखना और अपनी कृपा बनाए रखना।
‪-तब तक हम बूढ़े हो चुके होंगे। ‪-बीच में दखल मत दो।
‪माँ, देखो न। तंग किए जा रहा है।
‪पैसे लाईं क्या?
‪मैंने जैसा समझाया था, ‪वैसे कहा ही नहीं होगा।
‪सब बेकार है, माँ। मैं स्कूल नहीं जाऊँगा।
‪नौकरी करूँगा। तुम पर भरोसा करके फ़ायदा…
‪तैयार हो जाओ। हम बाहर जाएँगे।
‪माँ।
‪आज का दिन याद रहेगा।
‪अगर आप मेरी हर बात मानें,
‪तो हम हर रोज़ खुश रहेंगे।
‪ए, तेरी बहन गायब है।
‪तूने जो हमला किया, उसका तेरी बहन के ‪गायब होने से कोई संबंध है?
‪अस्पताल से सब-इंस्पेक्टर हैं।
‪क्या बात है? उसे होश आया?
‪डॉक्टर का क्या कहना है?
‪अच्छा? ठीक हैं, मैं अभी आती हूँ।
‪साले, मैं बार-बार पूछ रहा हूँ।
‪-देखो कैसे मुँह पर ताला लगाकर बैठा है? ‪-रुको।
‪अरुल, अगर तुम कुछ बताओगे, ‪तभी हम तुम्हारी बहन का पता लगा पाएँगे।
‪-अगर उसके साथ कुछ ऐसा-वैसा हो गया तो? ‪-छोड़िए, सर।
‪इसे अपनी बहन की ‪कोई परवाह नहीं है। इन्हें मरने दीजिए।
‪ए, क्या कर रहे हो? ‪माँ के फ़ोन से वीडियो बना रहे हो?
‪अच्छा, आओ।
‪चाची, कल हमारे स्कूल की ‪प्रतियोगिता में नारी शक्ति पर बोलना है।
‪उस बारे में कुछ बताइए, वहाँ देखकर बोलिए।
‪तैयार?
‪पूछिए ही मत, ‪लड़की होकर जन्म लेना ही पाप है।
‪प्लीज़, ऐसे नहीं, लोग मज़ाक उड़ाएँगे।
‪अरुल, माँ से चलकर पूछते हैं। चलो।
‪उधर जाओ, उस तरफ़।
‪अब एमजीआर नगर में रहने वाली चित्रामा ‪हमें नारी शक्ति के बारे में बताएँगी।
‪-मुझे क्या पता? ‪-कुछ तो बोलिए, माँ।
‪-वहाँ देखकर बोलिए। ‪-टीवी वालों की तरह बोलिए।
‪मेरी माँ ने जो बताया था, वह बताऊँ?
‪मेरी माँ लड़कियों को ‪"सोना" कहा करती थीं।
‪पूछने पर कहतीं, "लड़कियों को ‪सोने की तरह संभालकर रखना चाहिए।
‪लड़कियाँ सोने जैसी होती हैं।"
‪सोना सभी को पसंद है। ‪उसके लिए कितनी लड़ाइयाँ लड़ी गईं।
‪आदमी हर हाल में जीतना चाहेगा।
‪जीतने के बाद, वह उसे छोड़कर ‪किसी और खज़ाने के पीछे भागेगा।
‪लड़कियाँ सोने जैसी होती हैं।
‪चाहे जितना मारो, बर्दाश्त करती हैं,
‪नर्म होती हैं और आग में पिघल जाती हैं,
‪दूसरे लोगों के हिसाब से ढल जाती हैं।
‪अब हमारे सभासद मनिक्कम ‪सबसे अच्छे खिलाड़ी, अरुल को इनाम देंगे।
‪नमस्ते, सर।
‪-तुम बहुत अच्छा खेले। ‪-शुक्रिया।
‪दो बाल्टी बिरयानी तैयार करो।
‪अरुल, इनाम का पैसा निकालो। ‪शराब पीकर खुशी मनाएँगे।
‪हज़ार रुपये दूँगा। बाकी माँ के लिए हैं।
‪ससी, शराब लेकर हमारी छत पर चले जाना।
‪-मैं बिरयानी लेकर आता हूँ। ‪-यह लो पैसे।
‪मैं यह माँ को देकर आता हूँ।
‪जल्दी आना। देर से आया ‪तो शराब नाराज़ हो जाएगी।
‪माँ।
‪माँ?
‪पहली बार प्यार हुआ
‪आँखें नशीली लगती हैं
‪उन्हें देख प्यार हो गया
‪क्या मछली जाल में फँसी है?
‪आकाश पवित्र नहीं है?
‪क्या मैं ही वजह हूँ?
‪तुम ही बताओ
‪ए, सफ़ेद चाँद, सफ़ेद चाँद
‪पहली बार प्यार हुआ
‪आँखें नशीली लगती हैं
‪उन्हें देख प्यार हो गया
‪क्या मछली जाल में फँसी है?
‪आकाश पवित्र नहीं है?
‪क्या मैं ही वजह हूँ?
‪तुम ही बताओ
‪क्यों, भई?
‪-उठो। ‪-देखकर नहीं चलाते क्या?
‪क्या हुआ? दुर्घटना हुई क्या?
‪कितनी चोट आई है। बैठ जाओ।
‪आओ, बैठो। तुम्हें अस्पताल ले चलूँ?
‪ए, एक बोतल पानी देना।
‪देखो कैसे शान से हाथी जा रहा है ‪शान से झूमते हुए
‪हमारे राजा की उदारता देखो ‪कैसे शान से हाथी पर बैठे हैं
‪देखो कैसे घोड़ा…
‪ए! तुमने जिस आदमी पर हमला किया था, ‪वह अस्पताल में मर गया।
‪अब यह हत्या का मामला बन गया है।
‪अब तो बता दो। तुमने उस पर हमला क्यों किया?
‪गुस्सा।
‪उसने उधार दिया, ‪ब्याज के रूप में माँ को ले लिया।
‪कमीना कहीं का!
‪मुझे हरामी बना दिया!
‪-सारी औपचारिकताएँ हो गईं। ‪-ठीक है, मैडम।
‪डीजीपी दफ़्तर
‪-उसने मुँह खोला? ‪-उसे थोड़ा समय दीजिए।
‪-कमीना कहीं का! ‪-मत जाइए, मेरी बात सुनिए।
‪सब-इंस्पेक्टर पूछताछ करके ‪आपको बता देंगे, मत जाइए।
‪बता मुझे! अभी बता!
‪अपना मुँह खोलकर बता!
‪मैं बताता हूँ, मत मारिए। ‪एमएलए राजा ने मुझसे यह करवाया।
‪लिखो। इतना समय लगा दिया पता करने में।
‪हैलो?
‪हाँ।
‪कौन बोल रहा है, सर?
‪ज़रा रुकिए।
‪कोई कहता है कि आपका बड़ा भाई, अरुल है।
‪कोई ज़रूरी बात करनी है।
‪अंबु?
‪माँ की हालत ठीक नहीं। कभी भी जा सकती हैं।
‪तुम्हें देखना चाहती थीं, अंबु।
‪एक बार आकर मिल लो।
‪उन्होंने जो भी किया, हमारे लिए किया।
‪"लड़कियाँ सोने जैसी होती हैं।
‪पर लड़कियों और सोने में एक फ़र्क होता है।
‪सोने का मूल्य होता है। उसकी कीमत होती है।
‪लड़की के सिर की कीमत होती है। ‪यहाँ उसकी कोई कीमत नहीं।"
‪मेरी माँ ने मुझे यह बात ‪अपनी ज़िंदगी के आधार पर बताई,
‪अपने जीवन के अनुभव से।
‪पर हमें उनके जैसा नहीं बनना है।
‪लड़की की कीमत ‪हमें तय करनी चाहिए और औरों को
‪एहसास दिलाना चाहिए।
‪क्या लड़कियाँ सोने की तरह कोई चीज़ हैं, ‪जिसकी एक कीमत होती है?
‪वे अनमोल होती हैं।
‪अच्छा भाषण दिया।
‪ए, अरुल!
‪तुम्हें माँ को देखे एक अरसा हो गया।
‪ऐसा क्या गुस्सा ‪कि उन्हें माफ़ नहीं कर सकती?
‪वह सालों से मेरे अंदर सुलग रहा है।
‪अंदर दबा गुस्सा मुझे ‪खत्म कर रहा है, कचोट रहा है।
‪दीमक की तरह मुझे खाए जा रहा है।
‪मैं उस बात को भूल नहीं पा रही हूँ।
‪मैं अब खुद को ही पहचान नहीं पाती।
‪मिलने की मिन्नत कर रही हैं।
‪-वह मर रही हैं, अंबु। ‪-उनसे कहो कि मैं भी हर पल मर रही हूँ।
‪मुझसे और बर्दाश्त नहीं होता।
‪हैलो? हैलो, अंबु?
‪हैलो?
‪अंबु?
‪संवाद अनुवादक परवीन कौर शोम